Taipalus, Heikki (2016)
Taipalus_Heikki.pdf (1.775Mt)
Taipalus, Heikki
http://urn.fi/URN:NBN:fi:amk-2016113018276
Tämän insinöörityön aiheena oli selvittää, paljonko sementin laadunvaihtelun osuus on betonin lujuushajonnasta ja kummalla tutkittavalla sementillä hajonta on suurempi. Tutkittavina sementteinä oli Finnsementin Rapid- ja Yleissementti. Testauspaikkana oli Ruduksen Konalan betonitehdas ja laboratorio. Testausaika oli noin neljä kuukautta.
Betonin lujuudet testattiin prisma- ja puristuskokein. Betonista mitattiin myös painumaa, vesi-sementtisuhdetta ja vesimäärää sekä tarkkailtiin valmistuksen laatua.
Prismalujuuksien tulosten tarkastelussa sementin valmistajan mittaamat tulokset olivat varsinkin Rapid-sementillä merkittävästi tehtaalla mitattuja tuloksia parempia. Betonin puristuskokeissa Rapidsementillä lujuustulosten keskihajonta oli suurempi kuin Yleissementin.
Vesimäärän mittailussa vertailtiin wokkipannulla ja mikroaaltouunilla kuumentamalla saatuja tuloksia reseptivesimäärään. Mikroaaltouuni antoi suurimman virheen ja keskihajonta oli suurin. Mikroaaltouunilla oli myös huonoin korrelaatio reseptivesimäärään. Mikroaaltouuni
antoi kuitenkin parhaan korrelaation lujuuteen ja painumaan, mutta molempien menetelmien osalta korrelaatio jäi heikoksi.
Valmistuksen laadun tarkkailussa sementtikomponenteissa ei ollut vaihtelua Rapid- eikä Yleissementillä. Lujuustuloksissa Rapidsementin lujuustulokset kasvoivat hieman.
Prismalujuuksien ja betonin puristuskokeiden perusteella Rapidsementillä oli suurempi vaikutus lujuushajontaan kuin Yleissementillä.